Všeobecne záväzné nariadenie
obce Hruštín
zo dňa 29. apríla 1991 č. 3, ktorým sa upravuje organizácia kultúrnych podujatí v obci

     Obecné zastupiteľstvo v Hruštíne podľa zákona č. 369/90 Zb. o obecnom zriadení sa uznieslo dňa 29. 4. 1991 na tomto

"nariadení"

I.
Všeobecné ustanovenie
§ 1

1.	Verejnými produkciami a podnikmi ľudovej zábavy sú: estrády, artistické produkcie, tanečné zábavy, diskotéky, fonotéky, lunaparky a pod.
2.	Usporiadateľmi verejných produkcií a podnikov ľudovej zábavy môžu byť organizácie, kultúrno-osvetové zariadenia, dobrovoľné organizácie, JRD, podniky sektoru z odboru pohostinstva a cestovného ruchu, hudobné agentúry a spoločnosti.
3.	Poriadanie verejných produkcií a podnikov ľudovej zábavy povoľuje výhradne obecný úrad na tlačive k tomu určenom.
4.	Na všetkých tanečných zábavách, plesoch a diskotékach, ktorých sa zúčastňuje mládež do 18 rokov veku platí všeobecný zákaz predávania, podávania, donášania a konzumácie alkoholických nápojov akéhokoľvek druhu, ako aj fajčenie a predaj tabakových výrobkov.

II.
Príprava verejných hudobných produkcií a podnikov ľudovej zábavy
§ 2
Povinnosti obecného úradu

1.	Obecný úrad dohliada o zaistenie bezpečnosti návštevníkov. Z toho dôvodu je potrebné, aby v miestnostiach a zariadeniach, kde sa konajú boli prehliadnuté a prekontrolované potrebné zariadenia.
2.	Zistenie stavu podľa bodu 1 vykonáva vyžiadaním správy o stave zariadenia od  prevádzkovateľa obecný úrad a kontrolu prevádza za spolupráce požiarnych, stavebných, zdravotných  orgánov, alebo orgánov Obecného zastupiteľstva. 
3.	Orgán, ktorý vykonáva prehliadku preverí: 
a/ stav protipožiarnych zariadení /hasiace prístroje, správnosť uloženia, naplnenie a označenie/
b/ stav elektroinštalačných zariadení /osvetlenie, núdzové osvetlenie, reflektory, náhradné osvetlenie/ označenie núdzových východov a kľúče k nim
c/ stav vyhrievacích telies
d/ možnosť rýchleho privolania požiarneho zboru a polície
e/ miesta zvlášť nebezpečné pre vznik požiaru /javisko, kotolňa, sklady, kancelárie/
f/ stavebnú bezpečnosť /schodište, zábradlie, stropy/
g/ hygienické zariadenia /vetranie, stav soc. zariadenia a bufetových priestorov/
4.	Pri vydávaní povolení na usporiadanie verejných hudobných produkcií a podnikov ľudovej zábavy obecný úrad posúdi či je usporiadateľská organizácia schopná zabezpečiť všetky stanovené povinnosti v bode III.
5.	Obecný úrad stanovuje záverečnú hodinu podujatia
a/ na tanečných zábavách		max. do 05.00 hod.
b/ na diskotékach			max. do 22.00 hod.
6.	Obecný úrad určí počet členov požiarnych hliadok v dobe konania podujatia.
7.	Obecný úrad odošle príslušný oddiel SOZA v Bratislave. 
8.	Obecný úrad zabezpečí, aby súčasťou povolenia bolo konkrétne vymedzenie povinností usporiadateľa v písomnej forme.

§ 3
Povinnosti usporiadateľa – organizátora

1.	Usporiadateľ podá žiadosť o povolenie tanečnej zábavy, plesu, alebo diskotéky na obecný úrad. Žiadosť o povolenie musí byť podaná na predpísanom tlačive.
2.	Usporiadateľ vyplní všetky rubriky príslušného tlačiva, zoznam skladieb a mená autorov vyplní za pomoci vedúceho, alebo diskotékára. 
3.	Usporiadateľ je povinný zaistiť na dlhodobú produkciu súbor, alebo diskotekára, ktorý má platné oprávnenie k účinkovaniu v tom  roku. Bez tohto oprávnenia nemôžu na produkcii účinkovať za honorár a usporiadateľ nesmie vyberať vstupné. 
4.	Zmluva o účinkovaní súboru alebo diskotekára je potrebné potvrdiť podpisom vedúceho podujatia a pečiatkou organizácie. Do žiadosti sa vpíše meno vedúceho skupiny  alebo diskotekára a číslo oprávnenia.
Dohoda o účinkovaní obsahuje:
- miesto účinkovania
- doba a dĺžka
- počet členov súboru
- ďalšie úhrady /cestovné a stravné/
5.	Usporiadateľská organizácia je zodpovedná za formu a spôsob propagácie. Plagát obsahuje usporiadateľa, miesto, dátum, hodinu, názov produkcie účinkujúcich a vstupné.
6.	Usporiadateľská organizácia musí zaistiť
a/ zaistenie verejného poriadku
b/ zaistenie bezpečnosti usporiadateľmi pri zábave
c/ na: 100-200 návštevníkov min. 8 usporiadateľov mimo požiarnej hliadky
         200-400 návštevníkov min. 10 usporiadateľov mimo požiarnej hliadky
         400 a viac návštevníkov min. 12 usporiadateľov mimo požiarnej hliadky
7.	Usporiadateľská organizácia zodpovedá za spoločenskú úroveň, zachovanie pravidiel občianského spolužitia, mravnosti a bezpečnosti návštevníkov. Ďalej zodpovedá za vhodné oblečenie návštevníkov, hudobníkov, hlasitosť hudby a stále osvetlenie miestnosti.
8.	Usporiadatelia musia byť zreteľne označení /páskou, alebo ináč/ a musia mať vedomosti a svojich povinnostiach. Za činnosť usporiadateľov zodpovedá hlavný usporiadateľ. 
9.	Usporiadatelia a požiarna hliadka musia vykonávať svoju funkciu od začiatku až do konca akcie. Počas tejto doby  nesmú požívať alkoholické nápoje.
10.	Usporiadateľ je povinný zabezpečiť dodržiavanie § 9, ods. 1, písmena a,b, a § 10 zák. 120/62 Zb.
11.	Pre odkladanie vrchných odevov musí byť zvlášť zriadená šatňa. Za odložené veci zodpovedá usporiadajúca organizácia. 
12.	Usporiadateľ spoločenskej zábavy s povolenou záverečnou hodinou po 22.00 hod. alebo povoleným predajom alkoholu, resp. konzumáciou alkoholu a fajčenia zodpovedá, že sa tejto zábavy nezúčastnia osoby mladšie ako 18 rokov.
13.	Usporiadateľ diskotékových podujatí, ako aj tých, na ktorých sa zúčastňuje mládež do 18 rokov veku zodpovedá za dodržiavanie zákona predaja a konzumácie alkoholických nápojov a tabakových výrobkov. 
14.	Usporiadatelia sú povinní rešpektovať pokyny kontrólnych orgánov obecného zastupiteľstva a ďalších orgánov k tomu poverených .
15.	Usporiadatelia sú povinní zabezpečiť, aby na podujatiach neboli pripustené osoby pod vplyvom alkoholu. 
IV.
§4
Záverečné ustanovenie

1.	Dodržiavanie tohto nariadenia kontrolujú orgány obecného zastupiteľstva.
2.	Porušovanie tohto nariadenia bude posudzované ako priestupok podľa 372/90 a doplnkov 524/90.

§5

1.	Predmet kontroly:
a/ úroveň usporiadateľov /počet, označenie, správanie, konanie, triezvosť/
b/ kontrola hudobnej skupiny /oblečenie, vystupovanie, repertoár, hlasitosť/
c/ kontrola bufetu /zák. 120/62, sortiment, hygiena, cenník, statočnosť predaja/
d/ predaj vstupeniek /náležitosti/
e/ celková úroveň podujatia /návštevnosť, osvetlenie, prítomnosť mladistvých, chovanie, oblečenie/.

									Ing. Václav Kubirita
									      starosta obce